Αχιλλέας Σαμοθράκης

Ο Αχιλλέας Σαμοθράκης (1879-1944) ήταν Έλληνας γιατρός και συγγραφέας. Ασχολήθηκε με πολλά είδη του πεζού λόγου, ωστόσο το μεγαλύτερο μέρος του γραπτού έργου του, έχει ιστορικό περιεχόμενο. Από τις πλέον γνωστές προσωπικότητες της πόλης, στην προπολεμική κοινωνία της Αλεξανδρούπολης. Σήμερα είναι γνωστός για την περίφημη βιβλιοθήκη του, η οποία, βρίσκεται στο 1ο Γυμνάσιο Αλεξανδρουπόλεως, όμως παραμένει αναξιοποίητη.

 Βιογραφικό 
Ο Αχιλλέας Σαμοθράκης γεννήθηκε στην Αίνο της Ανατολικής Θράκης το 1876 και πέθανε στην Αθήνα το 1944,στις 31 Μαϊου. Έχει τρεις αδερφές, την Κατίνα, τη Μαρία και τη Δέσποινα Σαμοθρακη. Η Κατίνα παντρεύτηκε τον ξάδερφο του ευεργέτη Αντώνη Λεονταρίδη, Χαράλαμπο. Η Δέσποινα Σαμοθράκη, μάλιστα υπήρξε δασκάλα που υπηρέτησε στο 3ο Δημοτικό Σχολείο Αλεξανδρούπολης. Το 1895 φοίτησε στα Ζαρίφεια Διδασκαλεία της Φιλιππούπολης και υπηρέτησε λίγα χρόνια ως δάσκαλος στην Αίνο και το Δεδέαγατς- σημερινή Αλεξανδρούπολη. Συνέχισε τις σπουδές του στην Ιατρική Σχολή του Πανεπιστημίου Αθηνών και το 1906 αναγορεύθηκε ως διδάκτωρ. Στη συνέχεια εγκαταστάθηκε στο Ζαγατζίκ της Αιγύπτου, όπου και για 15 χρόνια, άσκησε εκεί, το επάγγελμα του ιατρού. Συγχρόνως έγραφε και μελετούσε. Το 1920, κλήθηκε από τον ύπατο αρμοστή Θράκης Αντώνιο Σαχτούρη, και ανέλαβε την οργάνωση και διεύθυνση του Πολιτικού Νοσοκομείου Αδριανουπόλεως, που αριθμούσε 150 κλίνες. Μετά από 7 μήνες εγκαταστάθηκε στην Αλεξανδρούπολη, ως ιατρός, νομίατρος και σχολίατρος.Εφημερίδα "Το Βήμα της Θράκης", 28-08-1927, σελίδα 4. Για 20 χρόνια δίδασκε Υγιεινή στο Γυμνάσιο και την Παιδαγωγική Ακαδημία. Έγινε Υγειονομικός Επιθεωρητής της Περιφέρειας αλλά ήταν κι ο πρώτος πρόεδρος του Ιατρικού Συλλόγου Έβρου. Το 1940, κυνηγημένος από τους Βούλγαρους, όπως όλοι οι κάτοικοι της Αλεξανδρούπολης, κατέφυγε στην Αθήνα, όπου έζησε δύσκολα χρόνια, άγνωστος. Μέχρι και το 1944, όπου στις 31 Μαϊου και αφού χαροπάλεψε για μερικούς μήνες από σκληρή αρρώστια, πέθανε και τάφηκε στο νεκροταφείο των Πατησίων. Δεν πρόλαβε, όπως ήθελε, να γυρίσει στην ελεύθερη πια, Αλεξανδρούπολη.

 Έργο 
Ο Αχιλλέας Σαμοθράκης, ήταν άνθρωπος του βιβλίου, αγαπούσε τη γνώση, τη μελέτη, την έρευνα όχι μόνο γύρω από την Ιατρική και την Ιστορία της αλλά και γύρω από την ιστορία της Θράκης. Η ζωή του και το πλούσιο έργο του αποδεικνύουν μια εξαιρετική προσωπικότητα. Κατέκτησε τη Λατινική και την Ελληνική φιλολογία με τη μελέτη. Έτσι το έργο του στρέφεται γύρω από θέματα Ελληνικής Ιστορίας αλλά κυρίως την ιστορία της Θράκης. Συνέθεσε δικές του μελέτες για την ιστορία της Ιατρικής, μετέφρασε αξιόλογες διατριβές ξένων επιστημόνων σε θέματα ιατρικά. Ήταν τακτικός συνεργάτης της ΄΄΄Ιατρικής πρόοδου΄΄΄ Αθηνών, της Ελληνικής Ιατρικής Θεσσαλονίκης, της Μεγάλάλ Ελληνικής Εγκυκλοπαίδειας και συνέγραψε την ιστορία του Ιπποκράτη.

Το σημαντικότερο έργο του είναι το «Λεξικόν, γεωγραφικό και ιστορικό της Θράκης», το οποίο περιλαμβάνεται στον 28ο τόμο των «Θρακικών». Ο Πολύδωρ Παπαχριστοδούλου τον ονομάζει Στέφανο Βυζάντιο γιατί το έργο του μοιάζει με του λεξικογράφου.

 Συγγραφικό έργο 
 Η ιστορία της Θράκης, 1939
 Αι Ιατρικαί Σχολαί της Αρχαιότητας 
 Ο Ιπποκράτης
 Η ιστορία της Ιατρικής, 1928 – Θεσ/νίκη: Ελληνική Ιατρική
 Λεξικόν, γεωγραφικό και ιστορικό της Θράκης, 1940 & 1963 (μετά θάνατον) Αχιλλέας Σαμοθράκης στην Ψηφιακή Βιβλιοθήκη Νεοελληνικών Σπουδών «Ανέμη»
 Οι απηγχονισμένοι εν τη Ιστορία και τη Τέχνη
 Άαρων ή Άρων ο Αλεξανδρεύς
 Βάκχειος 
 Αρώματα & καλλυντικά κατά την αρχαιότητα
 Θεραπευτική του Ιπποκράτους
 Μυθολογικά θαύματα
 Αι ανακαλύψεις του Βάλαφους επί της κυκλοφορίας του αίματος
 Είδωλα γυναικών κατά της αρχαιότητας
 Η ιατρική παρ’ Ομήρω 
 Η πορνεία κατά την αρχαιότητα και τα αφροδίσια νοσήματα
 Η επιληψία επί του θρόνου του Βυζαντίου
 Φάρμακα του παλαιού καιρού
 Σύντομος επισκόπισις της Γενικής Παθολογίας
 Η Αββγιέντα και η ιατρική εν τη χώρα των Βραχμάνων
 Η κακογλωσσιά του κόσμου και των ιατρών κατά την αρχαιότητα
 Οι ψευδομεσσίαι (μελέτη ιστορικό-φιλοσοφικό)
 Συμβολή εις την ιστορικήν μελέτη του Υοσκυάμου
 Το γενετήσιον αίσθημα και η ψυχρότης της γυναικός
 Η ανθρώπινη παραφροσύνη εις τας ομοδικάς εκδηλώσεις της
 Η μαστίγωσις εις τα ανάκτορα και την πόλιν
 Η απαισιοδοξία εν τη Ελληνική αρχαιότητι
 Χερσόνησος Παλλήνη
 Χερσόνησος Σιθωνίας
 Χερσόνησος Χαλκιδική η επί της Θράκης
 Βισαλτία χώρα
 Κρηστωνία χώρα
 Μυγδονία χώρα
 Σηντική χώρα
 Μαιδική χώρα ή χώρα των Μαιδάνων
 Οδομαντική χώρα
 Ηδωνίς, η χώρα των ηδώνων
 Ο Ιπποκράτης εγνώριζε την διεφθερίτιδα;
 Η μαιευτική δια μέσου των αιώνων

 Μεταφράσεις 
 Γαληνού περί χρείας μορίων
 Σταθμοί της Νευρολογίας εν τη Ελληνική αρχαιότητι
 Ιστορικά της πνευμονικής φθίσεως

 Δημοσιευμένες εργασίες 
Παρακάτω αναφέρονται οι εργασίες του Αχιλλέα Σαμοθράκη, που δημοσιεύτηκαν στο περιοδικό «Ιατρική Πρόοδος» αλλά και στο περιοδικό «Ελληνική Ιατρική Θεσσαλονίκης».

 Περιοδικό «Ιατρική Πρόοδος» 
 Ο Δημοσθένης ήτο τραυλός Ο Συνέσιος επίσκοπος Πτολεμαϊδος  Η Υγιεινή, η σύγχρονη επιστήμη και το Κοράνιον Ο περί Αμαζόνων μύθος και ο δεξιός αυτών μαστός Ο Αλκοολισμός εις το Βυζάντιον. Πλευρίτις του βασιλέως Ισαακίου του Κομνηνού Η χρήσις του θρίδακος εξασθενεί την όρασιν; Η Βασίλισσα Αδούσα & η θεραπεία του καρκίνου του μαστού Ο Ιώβ ήτο συφιλιδικός; Τα δηλητήρια παρά Σαίκσπηρ Φαρμακευτικαί νοθείαι κατά την Αρχαιότητα Τα έντομα εν τη Αρχαία Θεραπευτική Ο κισσός διαμέσου των αιώνων Στοιχεία υγιεινής και φάρμακα υπό των αγροτικών πληθυσμών κατά τα γεωπονικά Η χρήσις των αλάτων χαλκού εν τη θεραπεία των τραυμάτων ήτο γνωστή εις αρχαιοτάτην εποχήν Το μαλακόν έλκος ήτο γνωστόν εν Αλεξάνδρεια Στραγγουρία συνεπεία καρδαμοφαγίας Ο λουόμενος άνθρωπος απορροφά ύδωρ δια του δέρματος Μαιευτική και Μυθολογία Ο Φρειδερίκος γενικός παράλυτος Αλέξανδρος ο Μέγας επί του Δουνάβεως Ο ιατρός Αφρικλής ο Αθηναίος Η χειρουργική των Αράβων εν Ισπανία

 Περιοδικό «Ελληνική Ιατρική» 
 Η ιατρική των Αιγυπτίων Σπουδαία συμβολή εις την ιστορίαν της ιατρικής του 3ου π.Χ αιώνος  Αι ιατρικαί σχολαί της Αρχαιότητος Φυσιολογικαί γνώσεις του Ιπποκράτους Ανατομικαί γνώσεις του Ιπποκράτους Περί αιτιολογίας των νόσων καθ΄ Ιπποκράτην Κλινική Ιπποκράτους Η ιατρική των Αράβων Οι πολλαπλοί τοκετοί εν τη παραδόσει και τη ιστορία Μεγάλαι Ιατρικαί Φυσιογνωμίαι ΜΠΡΟΥΣΕ Μεγάλαι Ιατρικαί Φυσιογνωμίαι ΜΠΙΣΣΑΤ Μεγάλαι Ιατρικαί Φυσιογνωμίαι ΛΕΝΕΚ Μεγάλαι Ιατρικαί Φυσιογνωμίαι ΟΥΪΛΙΑΜ ΧΑΡΒΕΫ Αι από των διαφόρων  τροφίμων θρησκευτικαί απαγορεύσεις και η καταγωγή αυτών Η αφαίμαξις Η από της πανωλούς προφύλαξις προ του 17ου αιώνος Οι Έλληνες ιατροί εν Ρώμη κατά τον 2ο αιώνα μ.Χ Η ιατρική παρά τοις Αρχαίοις Έλλησι και ποιηταίς Ησίοδος Αρχάγαθος ο Λυσονίου πρώτος Έλλην ιατρός εν Ρώμη Αλέξανδρος ο Αβωνοτειχίτης ο διασημότερος των αγυρτών και απατεώνων της Αρχαίας Ελλάδς Η βασίλισσα της Αιγύπτου Κλεοπάτρα από τι απέθανε; Η μουσική εν τη ιατρική δια μέσου των αιώνων  Η Ελληνική ιατρική εν Ρώμη επί της εποχής του Αυγούστου και ο ιατρός του Αντώνιος Μούσας  Αδαμάντιος Κοραής Ασκληπιάδης ο Προυσσαεύς  Οι μαθηταί του Ασκληπιάδου και οι Έλληνες ιατροί εν Ρώμη Αύλος Κορνήλιος Κέλσιος. Λατίνος ιστορικός της Ελληνικής ιατρικής  Οι Έλληνες ιατροί από Αυγούστου μέχρι του Νέρωνος και ο από του Αντωνίου Μούσα μέχρι του Θεσσαλού  Η Ελληνική ιατρική επί Νέρωνος Η Ελληνική ιατρική εν Ρώμη επί Νέρωνος μέχρι Μάρκου Αυρηλιανού  Ιατρική ανασκόπησις επί της συφιλίδος Ο Θάνατος και οι παραστάσεις αυτού

 Βιβλιογραφία 
 Δήμος Αλεξανδρούπολης, Πρόσωπα & Μορφές της Αλεξανδρούπολης, Αθήνα 2007
 Κυρκούδης Θ. Ιατροί & Ιατρική στη Θράκη, Αλεξανδρούπολη 2005, σελ 63-5
 Σαμοθράκης Αχ. Σαρπηδών, ΘΡΑΚΙΚΑΙ ΑΝΑΜΝΗΣΕΙΣ

 Παραπομπές 

Κατηγορία:Έλληνες συγγραφείς του 19ου αιώνα
Κατηγορία:Έλληνες ιατροί του 20ού αιώνα
Κατηγορία:Αίνος